open-index/open-wikipedia-markdown huggingface dataset:
சுவேலோ புரூக்

**சுவேலோ புரூக்** என்பது அமெரிக்க ஐக்கிய நாட்டின் நியூ செர்சி மாகாணத்திலுள்ள டெவில்சு புரூக் ஆற்றின் துணை ஆறாகும். சுவேலோ புரூக்கானது டெவில்சு புரூக் ஆற்றிற்கு இணையாக ஓடுகிறது. இந்த ஆறும், மிடில்செக்சு, மெர்சர் கவுண்டிகளுக்கு பாய்கிறது.

## மார்க்கம்
சுவேலோ புரூக்கின் மூலம் , பகுதியில் ரோசுமூர் குடியிருப்பு பகுதிக்கு அருகாமையில் உள்ளது. இது டெவில்சு புரூக்கின் அருகில் . வரை பாய்கிறது.

## அணுகுமுறை
சாலை நெடுவிலும், டெவில்சு புரூக் அருகிலும் சுவேலோ புரூக்கானது அணுகுவதற்கு ஏற்றவாறு அமைந்துள்ளது.

## இவற்றையும் பார்க்க
* நியூ செர்சியிலுள்ள ஆறுகள்

## மேற்கோள்கள்


பகுப்பு:நியூ ஜெர்சி
தட்சிணாமூர்த்தி சிற்பம் (பூதவராயர் குளம்)

**தட்சிணாமூர்த்தி சிற்பம் (பூதராயர் குளம்)**, நல்லூரில், தற்போது சட்டநாதர் சிவன் கோயில் அமைந்திருக்கும் இடத்துக்கு அண்மையில் உள்ள பூதராயர் குளத்தை ஆழமாக்கும் முயற்சியின்போது 1957ம் ஆண்டில் கண்டெடுக்கப்பட்ட பல சிலைகளுள் ஒன்று. இது 10-12ம் நூற்றாண்டுக் காலப் பகுதியைச் சேர்ந்த சோழர் கலைப்பாணியில் அமைந்த சிற்பமாக அடையாளம் காணப்பட்டுள்ளது. யாழ்ப்பாணத்தைச் சேர்ந்த ஏதோவொரு கோயிலில் இருந்த இச்சிலையைப் போர்த்துக்கேயரிடம் இருந்து பாதுகாப்பதற்காக இவ்விடத்தில் புதைத்திருக்கலாம் எனக் கருதப்படுகிறது. இது இப்போது யாழ்ப்பாண அருங்காட்சியகத்தில் உள்ளது.

## மேற்கோள்கள்

## உசாத்துணைகள்
* கிருஷ்ணராஜா, செல்லையா., *சிற்பக்கலைமரபுகள் மற்றும் குளங்களின் பெயர்களினூடாக அறியப்படும் நல்லூரின் பண்பாடு*, சிங்கை ஆரம் பிரதேச மலர், நல்லூர்ப் பிரதேச செயலக கலாச்சாரப் பேரவை, நல்லூர், 2015.
பகுப்பு:யாழ்ப்பாணத் தொல்லியல்

## இவற்றையும் பார்க்கவும்
* குடியேற்றவாதக் காலத்துக்கு முந்திய யாழ்ப்பாணச் சிற்பங்கள்

பகுப்பு:யாழ்ப்பாணத் தொல்லியல்
பொட்டாசியம் செலீனேட்டு

**பொட்டாசியம் செலீனேட்டு** *(Potassium selenate )* என்பது  ,  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். செலீனிக் அமிலத்தின் பொட்டாசியம் உப்பான இச்சேர்மம் வெண்மை நிறத் திண்மமாக நெடியற்று காணப்படுகிறது. ஒளிப்படவியல் துறையில் பொட்டாசியம் செலீனேட்டு பயன்படுத்தப்படுகிறது.

## தயாரிப்பு
செலீனியம் ஆக்சைடுடன் பொட்டாசியம் ஐதராக்சைடு சேர்ந்து பொட்டாசியம் செலினேட்டு தயாரிக்கப்படுகிறது.

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:செலீனியம் சேர்மங்கள்
பகுப்பு:செலீனேட்டுகள்
ஆகஸ்ட் 2015

**ஆகத்து 2015** (*August 2015*), 2015 ஆம் ஆண்டின் எட்டாவது மாதமாகும்.

## நிகழ்வுகள்
*ஆகத்து 1 - சப்பானின் திபந்தனையற்ற சரணடைவு குறித்த சப்பானியப் பேரரசர் ஹிரோஹிட்டோவின் உரை எண்ணிம வடிவில் வெளியிடப்பட்டது. (ஏபி)
*ஆகத்து 4 - இந்தியாவின் மத்தியப் பிரதேசம் மாநிலத்தில் இரண்டு விரைவு தொடருந்துகள் வெள்ளம் காஅரணமாக தடம் புரண்டதில் குறைந்தது 31 பேர் உயிரிழந்தனர், நூற்றிற்கும் அதிகமானோர் காயமடைந்தனர். (என்டிடிவி), (ராய்ட்டர்சு)
*ஆகத்து 5 - மலேசியா எயர்லைன்ஸ் விமானம் 370: சூலை 29 இல் ரீயூனியன் தீவில் கண்டுபிடிக்கப்பட்ட விமானத் துண்டுகள் மலேசிய விமானத்தின் பாகங்களே என மலேசியப் பிரதமர் நஜீப் துன் ரசாக் உறுதிப்படுத்தினார். (BBC), (எம்எஸ்என்) (நைன்)
*ஆகத்து 7 - வங்காலதேச வலைப்பதிவர் ஒருவர் கடவுள் மறுப்புக் கருத்துத் தெரிவித்தமைக்காக படுகொலை செய்யப்பட்டார். (பிபிசி)
*ஆகத்து 8 - துடுப்பாட்டத்தில், இங்கிலாந்து 3-1 என்ற கணக்கில் ஆத்திரேலிய அணியை வென்று ஆஷஸ் கிண்ணத்தை வென்றது. ஆத்திரேலிய அணித் தலைவர் மைக்கல் கிளார்க் ஓய்வு பெறுவதாக அறிவித்தார். (பிபிசி)
*ஆகத்து 17 - இலங்கை நாடாளுமன்றத் தேர்தல், 2015: ஆளும் ஐக்கிய தேசியக் கட்சி 106 இடங்களையும், ஐக்கிய மக்கள் சுதந்திரக் கூட்டணி 95 இடங்களையும் கைப்பற்றின. தமிழ்த் தேசியக் கூட்டமைப்பு 16 இடங்களை வென்றது. (BBC) (அல்ஜசீரா, (ஏஎஃப்பி)

## இறப்புகள்
*ஆகத்து 18 - சுவ்ரா முகர்ஜி, இந்திய எழுத்தாளர், குடியரசுத் தலைவர் பிரணாப் முகர்ஜியின் துணைவி (பி. 1940)
*ஆகத்து 25 - இயன் ஸ்மித், தென்னாப்பிரிக்கத் துடுப்பாட்டக்காரர் (பி. 1925)
*ஆகத்து 27 - சாந்தி சச்சிதானந்தம், இலங்கையின் மனித உரிமைச் செயற்பாட்டாளர்கள் (பி. 1958)
*ஆகத்து 30 - ஆலிவர் சாக்சு, ஆங்கிலேய நரம்பியலாளர் (பி. 1933)
*ஆகத்து 30 - மல்லேசப்பா மடிவாளப்பா கலபுர்கி, கன்னட எழுத்தாளர் (பி. 1938)

பகுப்பு:2015
2015
பொட்டாசியம் சல்பைடு

**பொட்டாசியம் சல்பைடு** *(Potassium sulfide)* என்பது K2S. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நிறமற்ற இத்திண்மம் அரிதாக கிடைக்கிறது. தண்ணீருடன் பொட்டாசியம் சல்பைடு வினைபுரிந்து பொட்டாசியம் ஐதரோசல்பைடு மற்றும் பொட்டாசியம் ஐதராக்சைடுகளை உருவாக்குகிறது. பொதுவாக பொட்டாசியம் சல்பைடு என்று அழைக்கப்பட்டாலும் இது ஒரு நீரற்ற திண்மம் அல்ல மேற்கண்ட இரண்டு சேர்மங்களின் கலவை ஆகும்.

## அமைப்பு
புளோரைட்டின் எதிர் அமைப்பை பொட்டாசியம் சல்பைடு பெற்றுள்ளது. அதாவது புளோரைட்டில் உள்ள நான்முக  (F−) தளங்களில் சிறிய பொட்டாசியம் (K+) அயனிகள் ஆக்ரமித்துள்ளன. பெரிய (S2−) மையங்கள் எட்டு ஒருங்கிணைவுத் தளங்களில் ஆக்ரமித்துள்ளன. Li2S, Na2S, மற்றும் Rb2S போன்ற சேர்மங்கள் பொட்டாசியம் சல்பைடு போலவே படிகமாகின்றன.

## தயாரிப்பு மற்றும் வினைகள்
K2SO4  உடன் கல்கரியைச் சேர்த்து சூடாக்குவதன் மூலமாக பொட்டாசியம் சல்பைடைத் தயாரிக்கலாம்.:

:K2SO4  +  4 C  →  K2S  +  4 CO

நீரற்ற அமோனியாவில் பொட்டாசியத்துடன் கந்தகத்தைச் சேர்த்து வினைபுரியச் செய்வதன் மூலம் ஆய்வகங்களில் பொட்டாசியம் சல்பைடு தயாரிக்கப்படுகிறது.
 
சல்பைடு ஒர் உயர் காரமாகும். ஆதலால் பொட்டாசியம் சல்பைடு முழுமையாகவும் திரும்ப மீட்சியடையாமலும் நீராற்பகுப்பு அடைகிறது.

:K2S  +  H2O  →  KOH  +  KSH
 
பல செயல்முறைகளுக்கு இவ்வினை முரணாகவும் தொடர்ச்சியற்றும் காணப்படுகிறது. SH− மற்றும் OH− அயனிகளின் கலவை S2− அயனிகளின் மூலமாகச் செயல்படுகிறது. மற்ற கார உலோகங்களின் சல்பைடுகளும் இவ்வாறே செயல்படுகின்றன என்பது கவனிக்கத்தக்கது ஆகும்.

## வானவெடிகளில் பயன்
தாழ்தர வெடிபொருள்கள் வெடிக்கும் பொழுது பொட்டாசியம் சல்பைடு உருவாகிறது. இவ்விடைநிலை சேர்மம் பட்டாசுத் தொழிலில் பல பயன்களை அளிக்கின்றது.

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:சல்பைடுகள்
பகுப்பு:கனிம வேதியியல் சேர்மங்கள்
பகுப்பு:கந்தகச் சேர்மங்கள்‎
பகுப்பு:புளோரைட்டு படிகக் கட்டமைப்பு
பசார் செனி நிலையம்

**பசார் செனி நிலையம்** அல்லது **பசார் செனி எல்ஆர்டி நிலையம்** (ஆங்கிலம்: *Pasar Seni station* அல்லது *Pasar Seni LRT station* மலாய்: *Stesen Pasar Seni* அல்லது *LRT Pasar Seni* சீனம்: 中央艺术坊站) என்பது கோலாலம்பூரில் அமைந்துள்ள ஓர் ஒருங்கிணைந்த விரைவு போக்குவரத்து நிலையமாகும். 
 
பசார் செனி என்பது முன்பு கோலாலம்பூர் மத்திய சந்தை *(Central Market)* என்று அழைக்கப்பட்டது. பெட்டாலிங் சாலைக்கு *(Petaling Street)* மிக அருகில் இந்த நிலையம் உள்ளது. 1985-ஆம் ஆண்டு கோலாலம்பூர் மத்திய சந்தை புனரமைப்பு செய்யப்பட்டு பசார் செனி எனும் கைவினைப் பொருட்கள் விற்பனை மையமாக மாற்றப் பட்டது.

இதே இடத்தில் தான் பசார் செனி எல்ஆர்டி நிலையம் அமைக்கப்பட்டு உள்ளது. இந்த நிலையத்தை கிளானா ஜெயா வழித்தடம் *(Kelana Jaya Line);* காஜாங் வழித்தடம் *(Kajang Line)* ஆகிய இரு தடங்கள் இணைக்கின்றன. 

## பொது

கிளானா ஜெயா வழித்தடம் வழியாக செப்டம்பர் 1, 1998-இல் சுபாங் ஆலாம் எல்ஆர்டி நிலையத்திற்கும் பசார் செனி நிலையத்திற்கும் இடையே சேவை தொடங்கப்பட்டது. இரண்டாம் கட்டமாக 1999-இல் பசார் செனி நிலையத்திலிருந்து புத்ரா முனையத்திற்கு விரிவாக்கப்பட்டது. புத்ரா முனையம் தற்போது கோம்பாக் எல்ஆர்டி நிலையம் என அறியப்படுகின்றது. 

இந்த தொடருந்து நிலையத்திலிருந்து கோலாலம்பூர் தொடருந்து நிலையம் 400 மீட்டர் தொலைவில் நடைத் தொலைவில் அமைந்துள்ளது. இந்த நிலையத்தைச் சுற்றியுள்ள சாலைகளில் முதன்மையான பேருந்து முனையங்கள் அமைந்துள்ளன.

## மேற்கோள்கள்

## மேலும் காண்க
* கோலாலம்பூர் மாநகர மையம்
* கிளானா ஜெயா வழித்தடம்
* மலேசிய தொடருந்து போக்குவரத்து
* கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

## வெளி இணைப்புகள்

பகுப்பு:மலேசியத் தொடருந்து நிலையங்கள்
பகுப்பு:கிளானா ஜெயா வழித்தடம்
மீரான்குளம்

**மீரான்குளம்** இந்தியாவின் தென் மாநிலமான தமிழகத்திலுள்ள தூத்துக்குடி மாவட்டத்திலுள்ள சாத்தான்குளம் வட்டத்தைச் சேர்ந்த கிராமமாகும். இது தூத்துக்குடியிலிருந்து 52 கி.மீ தொலைவில் உள்ளது.

## மேற்கோள்கள்

பகுப்பு:தூத்துக்குடி மாவட்டத்திலுள்ள கிராமங்கள்
பொட்டாசியம் ஐதரைடு

**பொட்டாசியம் ஐதரைடு** *(Potassium hydride)* என்பது KH  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பொட்டாசியம் மற்றும் ஐதரசன் சேர்ந்து உருவாகும் இச்சேர்மம் வெண்மை நிறத் திண்மமாகவும் வணிக மாதிரிகள் சாம்பல் நிறத்திலும் காணப்படுகின்றன. வலிமையான காரமாகிய பொட்டாசியம் ஐதரைடு தீவிரமாகவும் அபாயகரமாகவும் வினைபுரியும் தன்மையைக் கொண்டுள்ளது. கரிமத் தொகுப்பு வினைகளில் மிகவும் பயனுள்ளதாக விளங்கும் இதை கனிம எண்ணெயின் நீர்மக் குழம்பு (~35%) அல்லது சிலசமயங்களில் பாரஃபின் மெழுகு என்ற வணிகப் பெயர்களில் விற்பனை செய்கிறார்கள்.

## தயாரிப்பு
பொட்டாசியம் மற்றும் ஐதரசன் இரண்டும் நேரடியாக வினைபுரிந்து பொட்டாசியம் ஐதரைடு உருவாகிறது.

:2 K + H2   →   2 KH

1807 ஆம் ஆண்டில் அம்பரி டேவி பொட்டாசியத்தைக் கண்டறிந்த பின்னர் சிலநாட்களிலேயே இவ்வினையைக் கண்டறிந்தார். ஐதரசன் சூழலில் கொதிநிலைக்குச் சற்று குறைவாக பொட்டாசியத்தைச் சூடாக்கும் போது இவ்வினை நிகழ்வதை அவர் கண்டறிந்தார்.

பொட்டாசியம் ஐதரைடு கரிமக் கரைப்பான்களில் கரைவதில்லை, ஆனால் உருகிய சோடியம் ஐதராக்சைடு போன்ற உருகிய ஐதராக்சைடு மற்றும் உப்புக் கலவைகளில் கரைகிறது.

## பயன்கள்
பொட்டாசியம் ஐதரைடு தண்ணீருடன் வினைபுரிந்து பொட்டாசியம் ஐதராக்சைடு மற்றும் ஐதரசன் வாயுவைக் கொடுக்கிறது.
 
:KH + H2O → KOH + H2

சோடியம் ஐதரைடை விட பொட்டாசியம் ஐதரைடு வலிமையான காரமாக இருக்கிறது. குறிப்பிட்ட வகை கார்பனயில் சேர்மங்கள் மற்றும் அமீன்களில் புரோட்டான் நீக்கம் செய்து ஈனோலேட்டுகள் மற்றும் அமைடுகள் உருவாக்குவதில் பொட்டாசியம் ஐதரைடு பயன்படுத்தப்படுகிறது. 

## பாதுகாப்பு
பொட்டாசியம் ஐதரைடு காற்றில் தீப்பற்றும் இயல்புடையது. அமிலங்களுடன் தீவிரமாக வினைபுரியக்கூடியது. ஆக்சிசன் உட்பட ஆக்சிசனேற்றிகளுடன் தொடர்பு கொள்ள நேர்ந்தாலேயே தீப்பற்றும் தன்மை கொண்டது.

## மேற்கோள்கள்

பகுப்பு:உலோக ஐதரைடுகள்
பகுப்பு:பொட்டாசியம் சேர்மங்கள்
பகுப்பு:காரங்கள்
பகுப்பு:பாறை உப்பு படிகக் கட்டமைப்பு
சுப்பிரமணிய சுவாமி கோயில், மருங்கூர்

மருங்கூர் **சுப்பிரமணிய சுவாமி திருக்கோவில்** தமிழகத்தின் குமரி மாவட்டத்தில் மருங்கூர் எனும் ஊரில் ஒரு மலையின் மீது அமைந்துள்ளது. இக்கோவிலில் சுப்பிரமணிய சுவாமி (முருகன்) மூலக்கடவுளாக கிழக்கு திசைநோக்கி அமைக்கப்பட்டுள்ளது.

## தல வரலாறு
சுசீந்திரம் தாணூமாலையன் அருளால் இந்திரன் தூய்மை அடைந்த பின் அவரது வெள்ளைக் குதிரையாகிய *உச்சைச் சிரவம்* தனக்கும் சாப விமோசனம் அருளுமாறு இறைவனைக் கோரியது. இறைவனும் அதை ஏற்று சுசீந்திரத்தின் மருங்கே வடகிழக்கேயுள்ள பிரம்ம கேந்திரமான சுப்பிரமணிய சுவாமியைக் கண்டு வணங்கி நற்கதி பெறுமாறு அருள் பாலித்தார். தன்னால் சுப்பிரமணிய சுவாமியை அர்சிக்க இயலாது எனக் கருதிய குதிரை வருந்தியது. எனவே தாணுமாலையன் 'சுனந்தனை'யும் உடன் அழைத்துச் செல்லுமாறு அறிவுரை சொல்கிறார். அதன்படி குதிரை சுப்பிரமணியரை வணங்கி சாப விமோசனம் அடைகிறது.

## திருமலையின் சிறப்புகள்
சுப்பிரமணிய சுவாமி கோயில் அமைந்துள்ள இம்மலை மேற்குத் தொடர்ச்சி மலைத்தொடரின் ஓரு பகுதியாகும். இது 82 அடி உயரமுடையது. மேற்குப் புறம் உயர்ந்தும், கிழக்குப் புறம் நீண்டும் காணப்படுகிறது.
## விழாக்கள்
*சூர சம்காரத் திருவிழா
* பௌர்ணமி கிரிவலம்
## மேற்கோள்கள்

பகுப்பு:கன்னியாகுமரி மாவட்டத்திலுள்ள முருகன் கோயில்கள்
ஆர்டுயீனோ

**ஆர்டுயீனோ** (*Arduino*) என்பது மின்னணுவியல் திட்டங்களை எளிமையாக உருவாக்குவதற்குப் பயன்படும் ஒரு திறந்த மூல மென்பொருள் மற்றும் வன்பொருள் தயாரிப்பு மின்னணு மேடை ஆகும். இது ஒரு சிறிய கணினியைப் போன்ற மின்னணுப் பலகையையும் அதை இயக்குவதற்கான கட்டளைகளை எழுதும் கணினி மென்பொருளையும் உள்ளடக்கியது.

இந்த தயாரிப்பு மேடையானது, ஒரு சிறிய, கைக்கடக்கமான கருவியாக கிடைக்கிறது. இந்த கருவியானது, அனைத்து வகையான உணரிகளிடமிருந்து உள்ளீடுகளை பெறக்கூடியது. இதன் வெளியீடுகள், பல்வேறு இயக்கிகளை இயக்கவல்லது. இந்த கருவியில், நமது விருப்பத்திற்கேற்ப மென்பொருள் வடிவமைக்க வசதியும், கட்டற்ற மென்பொருளும் உள்ளது.

இது ஒரு மைக்ரோகண்ட்ரோலர் எனப்படும் நுண் கட்டுப்பாட்டுக் கருவியை அடிப்படையாகக் கொண்டு இயங்குகிறது. இதனை கணினியுடன் இணைத்து தேவையான கட்டளைகளை வழங்க முடியும். இந்த வன்பொருள் பல வகையான உணர்விகளிடம் இருந்து தகவல்களைப் பெற்று அதற்கேற்ப மின் விளக்குகளை ஒளிரச் செய்வது அல்லது மோட்டார்களை இயக்குவது போன்ற செயல்களைச் செய்கிறது.

அர்டுயினோ பல வகையான பலகைகளைத் தயாரித்துள்ளது. அவற்றில் அர்டுயினோ யூனோ என்பது உலகளவில் மிகவும் புகழ்பெற்ற ஒன்றாகும். இதன் வன்பொருள் வடிவமைப்பு அனைவருக்கும் பொதுவானது என்பதால் எவர் வேண்டுமானாலும் சொந்தமாக இத்தகைய பலகைகளைத் தயாரித்துக் கொள்ள முடியும். இதைப் பயன்படுத்துவதற்குத் தேவையான மென்பொருளும் இலவசமாகக் கிடைக்கிறது. இது பல்வேறு இயக்குதளங்களில் சிறப்பாகச் செயல்படும் வகையில் உருவாக்கப்பட்டுள்ளது. கலை மற்றும் அறிவியல் துறைகளில் பயிலும் மாணவர்கள் முதல் பொறியாளர்கள் வரை அனைவரும் இதனைப் பயன்படுத்திப் புதிய கண்டுபிடிப்புகளை உருவாக்குகின்றனர். இந்தத் தொழில்நுட்பம் மின்னணுவியல் துறையில் ஒரு பெரிய புரட்சியை ஏற்படுத்தியுள்ளது.

இந்த அமைப்பின் மிகச்சிறந்த பண்பு இதன் எளிமைத்தன்மை ஆகும். எளிய நிரலாக்க மொழியைப் பயன்படுத்தி இதனைக் கட்டுப்படுத்த முடியும் என்பதால் தொடக்க நிலையில் இருப்பவர்களுக்கும் இது மிகவும் பயனுள்ளதாக இருக்கிறது. ரோபோக்கள் தயாரிப்பு மற்றும் தானியங்கி கருவிகள் உருவாக்கத்தில் இதன் பங்களிப்பு மிக முக்கியமானதாகக் கருதப்படுகிறது. இது உலகெங்கிலும் உள்ள தன்னார்வலர்கள் மற்றும் மேம்படுத்துநர்களால் தொடர்ந்து வளர்க்கப்பட்டு வருகிறது. பல நாடுகளைச் சேர்ந்த கல்வி நிறுவனங்கள் தங்களின் பாடத்திட்டங்களில் இதனை இணைத்துள்ளன. இதன் மூலம் சிக்கலான மின்னணு சுற்றுகளைக் கூட மிகக் குறுகிய காலத்தில் வடிவமைக்க இயலும்.

## மேற்கோள்கள்

பகுப்பு:நுண்கட்டுப்படுத்திகள்
பகுப்பு:தானியங்கியல்
சங்க கால வேளாண் மகளிர்

சங்க காலத்தில் மருத நிலத்து வேளாண் மகளிர் **உழத்தியர்** என்ற பொதுச்சொல்லால் அழைக்கப்பட்டனர். வேளாண்மைத் தொழில் செய்யும் மாந்தர் உழவர் எனப்பட்டமை போல் வேளாண் தொழிலுக்குத் துணைபுரிந்த உழவரின் மனைவியர் உழத்தியர் எனப்பட்டனர். மருதநில மக்களின் செயல்பாடுகள் சங்க இலக்கியங்களில் பரவலாகச் சொல்லப்பட்டுள்ளன.
உழவர்கள் மாடுகள் பூட்டிய ஏர்களைக் கொண்டு நிலத்தை உழுவர். மகளிர் நெல் நாற்றுக்களை நடும்முன் தம் கால்களால் சேற்றை மிதிப்பர். பின் நெல் நாற்றுக்களை நடுவர்.
    
    பைஞ்சாய் கொன்ற மண்படு மருப்பின்
    கார்ஏறு  பொருத கண்அகன் செறுவின்
    உழாஅ நுண்தொளி நிரவிய வினைஞர்
    முடிநாறு அழுத்திய நெடுநீர்ச் செறுவல்  (புறம். 209-212)
 
களைகளைப் பறிப்பர். அறுவடை செய்து தலையில் சுமந்து வந்து களத்தில் சேர்ப்பர். நெல்லடித்த பின்பு முறத்தைக் கொண்டு காற்றிலே நெல்லைத் தூற்றி எடுப்பர். 
    புனல் ஆடு மகளிர் கதுமென் குடைய
    கூனி குயத்தின் வாய்நெல் அரிந்து
    .......................
    .......................
    சாலிநெல்லின் சிறைகொள்வே         (பெரும்பாண். 241-247)

தானியங்களைக் குதிர்களில்  சேமித்து, தானும் உண்டு பிறருக்கும் கொடுத்து வாழ்வார்கள்.

பகுப்பு:சங்க காலம்
இணைய உலகம்

**இணைய உலகம்** அல்லது **பொருட்களின் இணையம்** (*Internet of Things*, **IoT**) இயற்பொருட்களின் பிணைப்பாகும் அல்லது  "things" மின்னணுவியல், மென்பொருள், உணரிகள் மற்றும் இணைய அணுக்கம் பதிக்கப்பட்ட *இயற்பொருட்களின்*  இணையமாகும்.  இணைய உலகம் என்பது ஒரு கருத்தாக்கம். இந்த கருத்தாக்கத்தில், உலகிலுள்ள அனைத்து வகையான இயற்பொருட்கள் இணையத்துடன் இணைக்கப்பட்டிருக்கிறது. இந்த இணைய உலகத்தில், அனைத்து வகையான இயற்பொருட்கள், மனிதர்களிடையே தகவல் பரிமாரிக் கொள்ளப்படுகிறது .இவற்றின் மூலமாக தரவுகளைச் சேகரிக்கவும் பரிமாறிக் கொள்ளவும் இயலும். இணைய உலகம் வழியே பொருட்களை ஏற்கெனவே உள்ள இணையப் பிணைப்புகள் மூலம் தொலைவிலிருந்து உணரவும் கட்டுப்படுத்தவும்  இயலும். இதனூடாக இயல் உலகிற்கும் கணிமய அமைப்புகளுக்கும் இடையே நேரடி ஒருங்கிணைத்தலை ஏற்படுத்தும் வாய்ப்பு கிட்டியுள்ளது. இது திறன் மேம்பாட்டிற்கும் துல்லியத்திற்கும் பொருளியல் ஆதாரத்திற்கும் வழிவகுக்கும். ஒவ்வொரு பொருளையும் தனிப்பட்டு அடையாளப்படுத்தக் கூடியவகையில் பதிக்கப்படும் மின்னணுவமைப்பு இருக்கும்; இவை தற்போது செயற்பாட்டிலுள்ள இணையக் கட்டமைப்புடன் ஒழுங்குபடுத்தப்படும். 2020 ஆண்டுவாக்கில் 50 பில்லியன் பொருட்கள் இணைய உலகில் பங்கேற்கும் என அறிஞர்கள் மதிப்பிடுகின்றனர். சந்தையின் மதிப்பு 80 பில்லியன் டாலர்கள் என மதிப்பிடப்படுகிறது.

## மேற்கோள்கள்

பகுப்பு:இணையம்
மருந்து பரிந்துரைத்தல்

**மருந்து பரிந்துரைத்தல்** (*prescription*, ) என்பது மருத்துவரால் மருந்தாளுநர்களுக்கு நோயாளிகளுக்குரிய தேவையான மருந்துகளைப் பரிந்துரைக்கும் சீட்டு ஆகும்.  என்ற குறியீடு கிரேக்கத்தில் நோய்களை குணப்படுத்தும் கடவுளான சூசுவைக் குறிப்பதாகும். இதன் மூல விளக்கம் எடுத்துக்கொள்க என்பதாகும்.

## பரிந்துரைத்தலில் இடம்பெற வேண்டியவை
நோயாளியின் பெயர், வயது, பாலினம், முகவரி, தொழில், மருத்துவரின் பெயர், பதிவு எண், படிப்பு, தேதி, சாசனம், நோய்க்குரிய மருந்துகளின் தன்மை, மருந்துகளின் அளவு, எத்தனை முறை, சாப்பிடுதற்கு முன், பின், எவ்வளவு நாட்கள் முதலியன இடம் பெற வேண்டும்.

அறிவுரை, மருந்து ஒவ்வாமை உள்ளதா?, நோயின் தன்மைக்குரிய அறிவுரைகள், மருந்தின் தன்மைக்குரிய அறிவுரைகள், மறுஆலோசனைக்குவர வேண்டிய நாள், மருத்துவரின் கையொப்பம்

## மேற்கோள்கள்

பகுப்பு:மருந்தியல்
எடையூர்

**எடையூர்**  தமிழ்நாட்டில் திருவாரூர் மாவட்டம், திருத்துறைப்பூண்டி வட்டத்தைச் சேர்ந்த கிராமம். மேலும் முத்துப்பேட்டை ஊராட்சி ஒன்றியத்துக்குட்பட்ட ஊராட்சியுமாகும். பட்டுக்கோட்டை - நாகப்பட்டினம் பேருந்து பாதையில் திருத்துறைப்பூண்டி - முத்துப்பேட்டைச் சாலை நடுவே அமைந்துள்ளது. எடையூரிலிருந்து 13 கி.மீ. தொலைவில் முத்துப்பேட்டையும், 40 கி.மீ. தொலைவில் வேளாங்கண்ணியும், 54 கி.மீ. தொலைவில் திருவாரூரும் அமைந்துள்ளன. அம்மளூர், சிவராமன் நகர், சோத்திரியம், குமாரபுரம் போன்ற சிறு கிராமங்களை உள்ளடக்கிய பெரிய கிராமம்.

இக்கிராமத்தில் ஐந்தாயிரத்துக்கும் மேற்பட்ட மக்கள் வசித்து வருகின்றனர். 1,500-க்கும் மேற்பட்ட குடும்பங்களைக் கொண்டது. இங்கு, 2,000 பேர் தினந்தோறும் வேலைக்குச் செல்பவர்களாக இருக்கின்றனர். இந்தக் கிராமத்தின் எழுத்தறிவு 82.30 சதவீதம்.

## தொழில்
இங்குள்ள மக்கள் உழவுத் தொழிலை மேற்கொள்கின்றனர். கால்நடை வளர்த்தல், மட்பாண்டம் செய்தல், தச்சுத்தொழில் போன்ற தொழில்களை செய்வோரும் உள்ளனர்.

## கோயில்கள்-மருத்துவமனைகள்
தொடக்கப்பள்ளி முதல் மேல்நிலைப் பள்ளி வரை இங்கு உள்ளது. இந்தக் கிராமத்தில் அருள்மிகு பொன்னவரத்தம்மன், வெங்கடாஜலபதி, விநாயகர் போன்ற கோயில்கள் உள்ளன.  இந்தக் கிராமத்தில் அரசு ஆரம்ப சுகாதார நிலையம் உள்ளது.  24 மணி நேரமும் இயங்கும் மகப்பேறு மருத்துவமனை  உள்ளது.

## சுற்றுலா
இந்தக் கிராமத்திலிருந்து 4 கி.மீ. தொலைவில் உதயமார்த்தாண்டபுரம் பறவைகள் சரணாலயம் அமைந்துள்ளது.

## மேற்கோள்கள்


## வெளி இணைப்புகள்
*Udhayamarthandapuram Bird Sanctuary, தமிழ்நாடு வனத்துறை

பகுப்பு:திருவாரூர் மாவட்டத்திலுள்ள கிராமங்கள்
படிநிலை இயக்கி

thumb|right|200px|ஒரு எளிமையான ஸ்டெப்பர் மோட்டார் அனிமேஷன் (ஒருமுனைவுள்ள)<br>'''சட்டகம் 1:''' மேலுள்ள மின்காந்தம் (1)-ற்கு மின் இணைப்புறும்பொழுது தன்னருகேயுள்ள பற்சக்கர வடிவிலுள்ள இரும்பு ரோட்டாரின் பல் அமைப்பினை ஈர்க்கிறது. பற்கள் மின்காந்தம் (1) உடன் பொருந்தும்பொழுது, அவைகள் மின்காந்தம் (2)லிருந்து சிறிது விலகி இருக்கும்.
<br>'''சட்டகம் 2:''' மேல் மின்காந்தம் (1)-ற்கு மின் இணைப்பினை துண்டித்துவிட்டு, வலது மின்காந்தம் 2-ற்கு மின் இணைப்புறும்பொழுது, பற்களை தன்னை நோக்கி ஈர்க்கிறது. இங்கே உதாரணமாக 3.6° சுழற்சி கிடைக்கிறது.
<br>'''சட்டகம் 3:''' கிழ் மின்காந்தம் (3) மின் இணைப்புறும்பொழுது; மற்றொரு 3.6° சுழற்சி கிடைக்கிறது.
<br>'''சட்டகம் 4:''' இடது மின்காந்தம் (4) மின் இணைப்புறும்பொழுது, மீண்டும் 3.6° சுழற்சி கிடைக்கிறது.  மீண்டும் மேல் மின்காந்தம் (1) மின் இணைப்புறும்பொழுது, ரோட்டாரின் ஒரு பல் நகர்ந்திருக்கும். இங்கே உதாரணமாக 25பற்கள் உள்ளதால் ஒரு முழு சுழற்சிக்கு 100 படிகள் தேவைப்படும்.

**படிநிலை இயக்கி** அல்லது **படிநிலை மின்னோடி** (*stepper motor*, *step motor*, அல்லது *stepping motor*, *ஸ்டெப்பர் மோட்டார்*) என்பது துரியற்ற நேரோட்ட மின்சார இயக்கி ஆகும், இது இயக்கியின் ஒரு முழு சுழற்சியை பல சமநிலை படிகளாகப் பிரிக்கிறது. இயக்கியானது பயன்பாட்டின் தேவைக்கேற்ற வேகம், முடுக்கம் ஆகியவற்றை கருத்தில் கொண்டு தேர்வுசெய்யும்பொழுது எவ்வித பின்னூட்ட உணரி எதுவுமின்றி (திறந்த சுற்றுக் கட்டுப்பாடு) நகர்த்த கட்டளையிடப்படுகிறது.

படிநிலை இயக்கி, நெகிழ் வட்டு, குறு வட்டு (cd), வரைவி (plotter), ஒளிப்படக்கருவி வில்லை, கணினி அச்சுப்பொறி, படிம வருடி, எண்சார் கட்டுபடுத்தி (cnc) ஆகியவற்றில் பயன்படுகின்றது.

## பயன்கள்
* அதிக வேகத்துடன் துல்லியமான நகர்த்தல் தேவைப்படும் இடங்களில் பயன்படுகிறது.
* குறைந்த வேகத்தில் அதிக முறுக்கு விசையை அளிக்கிறது.

## குறைபாடுகள்
* குறைந்த திறன் கொண்டவை - நேரோட்ட மின்சார இயக்கியை ஒப்பீடும்பொழுது படிநிலை இயக்கியானது செயற்படாதபொழுதும் தொடர்ந்து மின்சாரத்தினை பயன்படுத்துகிறது, அதனால் அதிக வெப்பநிலையில் இருக்கும்.
* பொதுவாக படிநிலை இயக்கிகள் அதி வேகத்தில் குறைந்த முறுக்கு விசை கொண்டவை.
* பின்னூட்டம் அற்றவை - பெரும்பாலான படிநிலை இயக்கிகள் தானுந்திகளைப் போன்று ஒருங்கிணைந்த பின்னூட்டம் கொண்டவை அல்ல,  திறந்த சுற்றுக் கட்டுப்பாடு கொள்கையின் அடிப்படையில் இயங்கியபொழுதும் சிறந்த துல்லியத்தினை வழங்குகிறது. எல்லை ஆளி ('Limit switch') அல்லது துவக்க உணரிகள் ('home detector') பாதுகாப்பிற்காகவும்/சுட்டுநிலையை நிறுவவும் பயன்படுத்தப்படுகிறது. 

## சான்றுகள்

பகுப்பு:இயக்க கட்டுப்பாடு
தங்கம் உற்பத்தி செய்யும் நாடுகளின் பட்டியல்

**தங்கம் உற்பத்தி செய்யும் நாடுகளின் பட்டியல்** *(List of countries by gold production )* என்ற இப்பட்டியலில் 2014 ஆம் ஆண்டில் உற்பத்தி செய்யப்பட்ட தங்கத்தின் அடிப்படையில் நாடுகள் வரிசைப்படுத்தப்பட்டுள்ளன.

2006 ஆம் ஆண்டு வரையில் பல ஆண்டுகளாக தென் ஆப்பிரிக்காதான் தங்கம் உற்பத்தியில் முதல் இடத்தைப் பிடித்து ஆதிக்கம் செலுத்தி வந்தது. ஆனால், சமீபகாலமாக சீனா, உருசியா, ஐக்கிய அமெரிக்கா, பெரு மற்றும் ஆத்திரேலியா முதலான பிறநாடுகள் இடத்தாலும் அளவாலும் தென் ஆப்பிரிக்காவை பின்னுக்குத் தள்ளி அப்பெருமையை பெற்றுள்ளன. இங்கு கொடுக்கபட்டுள்ள அளவுகள் யாவும் 2010 – 2014 ஆம் ஆண்டுகளில் மேற்கொள்ளப்பட்ட முதன்மை உற்பத்தி மற்றும் பயன்பாட்டை அடிப்படையாகக் கொண்டு அளிக்கப்பட்டுள்ளது.

## மேற்கோள்கள்

## வெளி இணைப்புகள்
*http://minerals.usgs.gov/minerals/pubs/commodity/gold/mcs-2015-gold.pdf

*
தங்கம்
சத்தியேந்திர துபே

**சத்தியேந்திர துபே** (Satyendra Dubey 27 நவம்பர் 1973–27 நவம்பர் 2003) என்பவர்  இந்தியத் தேசிய நெடுஞ்சாலைத் துறையில் பணி செய்த பொறியாளர் ஆவார். ஊழலுக்கு எதிராக  இடித்துரைத்ததால் இவர் கொல்லப்பட்டார்.

## பிறப்பும் படிப்பும்

பிகாரில் ஓர் எளிய குடும்பத்தில் பிறந்த சத்தியேந்திர குமார் துபே கான்பூர் ஐ. ஐ. டி. என்னும் இந்தியத் தொழில் நுட்பக் 
கழகத்தில் பயின்று பொறியாளர் பட்டம் பெற்றார்.  தேசிய  நெடுஞ்சாலைத் துறையில் இந்தியப் பிரதமரின்   தங்க நாற்கரச் சாலை  அமைப்புப்  பணியில் அமர்த்தப்பட்டார்.

## ஊழல் எதிர்ப்பு

ஜார்க்கண்ட் மாநிலத்தில் கொடர்மாவில் நெடுஞ்சாலைத் துறையில் பணி  செய்த காலத்தில் தாம் நேரில் கண்ட முறைகேடுகளையும்   ஊழல்களையும்   சுட்டிக்காட்டி இந்திய பிரதமர் அலுவலகத்துக்கு நேரடியாக மடல்  எழுதினார் துபே.   தம் பெயரை வெளிப்படுத்த வேண்டாம் என்றும் கமுக்கமாக வைத்திருக்க வேண்டியும்,  ஊழல்களைத் தடுக்க வேண்டும் என்றும் எழுதினார். ஆனால் ஊழலை எடுத்துக் காட்டியவர் இவர்தான் என்று ஊழல் வாதிகளுக்குத் தெரிய வந்தது. அதன் காரணமாக பிகார் மாநிலம் கயா  என்னும் ஊரில் வைத்து சத்தியேந்திர துபே கொல்லப் பட்டார். இச்செய்தி இந்தியா முழுக்க அதிர்வலைகளை ஏற்படுத்தியது  இந்தியாவிலும் வெளிநாட்டிலும் பரபரப்பாகப் பேசப்பட்டது. இக்கொலை வழக்கை இந்திய புலனாய்வுத் துறை  ஆய்வு செய்து  உசாவல் நடத்தியது.  ஆறு ஆண்டுகள் கழித்து குற்றவாளிகளுக்குச் சிறைத் தண்டனை வழங்கப் பட்டது.

## விருதுகள்
* சத்தியேந்திர துபே நினைவு விருது என்னும் பெயரில் கான்பூர் ஐ.ஐ.டி. நிறுவனம்  தொழில் முறையில் நேர்மையாகவும் மனித விழுமியங்களுடனும் பணி செய்த, அங்கு பயின்ற பழைய மாணவர்களுக்கு, ஆண்டுதோறும் விருது வழங்கி சிறப்பித்து வருகிறது. அரவிந்த் கெஜ்ரிவால் 2005 ஆம் ஆண்டில் இவ்விருதைப் பெற்றார்.
* இலண்டனைச் சார்ந்த பேச்சுரிமை நிறுவனம் (Index on Censorship) சத்தியேந்திர துபேயின்  ஊழல் எதிர்ப்பு ஈகத்தைப் பாராட்டி அவர் இறப்புக்குப் பின் விருது வழங்கியது.

## சான்றாவணம்
* http://www.thehindu.com/news/national/three-get-life-in-satyendra-dubey-murder-case/article315939.ece
* http://indianexpress.com/article/news-archive/web/govt-ready-with-whistleblower-draft-law-but-exempts-ministers-from-its-ambit/

## மேற்கோள்கள்


பகுப்பு:1973 பிறப்புகள்
பகுப்பு:2003 இறப்புகள்
பகுப்பு:இந்தியாவில் ஊழல் எதிர்ப்பு
பகுப்பு:கயா மாவட்ட நபர்கள்
முள்ளிவாய்க்கால் படுகொலைகள்

**முள்ளிவாய்க்கால் படுகொலை** (*Mullivaikkal massacre*)  என்பது இலங்கை நாட்டின், வட மாகாணத்தில் உள்ள முல்லைத்தீவு மாவட்டத்தின் கிழக்கே அமைந்த முள்ளிவாய்க்கால் என்ற கடற்கரை கிராமத்தில், ஈழப் போரின் இறுதிக் கட்டம் 2009ஆம் ஆண்டில் நிறைவுற்றது. இறுதிப் போரின் போது ஒன்றுமறியாத நாற்பதாயிரம் தமிழர்கள்,  சிங்கள இராணுவத்தால் படுகொலை செய்யப்பட்டனர்.
 இப்படுகொலை குறித்து ஐக்கிய நாடுளின் சபை தலைமையில் பன்னாட்டு விசாரணை நடத்த உள்ளது.

## மேற்கோள்கள்

## வெளி இணைப்புகள்
*  முள்ளிவாய்க்கால் படுகொலை, 2009 - காணொளிக் காட்சி
* வடக்கு மாகாண சபையில் முள்ளிவாய்க்கால் அஞ்சலி

பகுப்பு:முல்லைத்தீவு மாவட்டம்
பகுப்பு:இலங்கை இராணுவத்தினரின் படுகொலைகள்
இராச மலைப்பாம்பு

**இராச மலைப்பாம்பு** அல்லது **பின்னற்கோடு மலைப்பாம்பு** என்பது ஒரு மலைப்பாம்பு இனம் ஆகும்,  இது தென்கிழக்கு ஆசியாவில் காணப்படுகிறது. இவையே உலகின் மிக நீளமான பாம்பு மற்றும் நீண்ட ஊர்வன இனம் ஆகும். இதனால் மனிதர்களுக்கு ஆபத்து எனக் கருத முடியாது. இவற்றில் பெரிய  பாம்புகள் வயதுவந்த மனிதனைக் கொல்ல போதுமான சக்தி வாய்ந்தது என்றாலும், எப்போதாவது மனிதனைத் தாக்கியதாக மட்டுமே செய்திவந்துள்ளது.

## விளக்கம்..
நன்கு நீந்தக்கூடியது இந்தப் பாம்புகள். இவற்றின் உடலின் மேற்புறத்தில் மஞ்சள் பழுப்பும் கருமையும் கலந்து காணப்படும். பெரிய உருண்டை வடிவ புள்ளிகள் வரிசையாகக் காணப்படும். இப்புள்ளிகளின் ஒரத்தில் கருமையும், மஞ்சளும் தெரியும். இப்பாம்பு கோழிகள், வாத்துகள், பூனைகள், நாய்கள், பன்றிகள் போன்ற விலங்குகளை விழுங்கிவிடும். 
ஆசியாவைச் சேர்ந்த இந்தப் பாம்புகளே  பெரிய பாம்புகள் ஆகும். ஆயிரத்திற்கும் மேற்பட்ட இராச மலைப்பாம்புகளை தெற்கு சுமத்ராவில்  ஆய்வு செய்ததில் இவற்றின் நீளம் 1.5 முதல் 6.5 மீ (4.9 21.3 அடி) உள்ளதாகவும், எடை 1 முதல் 75 கிலோ எடை உள்ளதாக மதிப்பிடப்பட்டது.  அரிதான  6 மீட்டர் (19.7 அடி) நீள மலைப்பாம்பு   கின்னஸ் உலக சாதனைகள் புத்தகத்தில் இடம்பெற்றுள்ளது.  
## குறிப்புகள்

பகுப்பு:நச்சுத்தன்மை அற்ற பாம்புகள்
இந்திய முட்டைதின்னிப் பாம்பு

**இந்திய முட்டைதின்னிப்  பாம்பு** என்பது இந்தியத் துணைக் கண்டத்தில் காணப்படும் அரிய பாம்பு ஆகும்.
## புவியியல் வரம்பு
இந்திய முட்டைதின்னிப் பாம்பு வங்கதேசம், நேபாளம் ஆகிய நாடுகளில் காணப்படுகின்றது. இந்தியாவில் அண்மையில் இந்த இனப்பாம்பு மகாராஷ்டிரா, குஜராத் மாநிலங்களில் இருப்பது கண்டறியப்பட்டது. இந்த இனப்பாம்புகள் 1969 இல் அழிந்துவிட்டதாகக் கருதப்பட்டுவந்த நிலையில் செம்பட்டியலில் இடம்பெற்றது. இருப்பினும், 2005 ஆம் ஆண்டு மகாராஷ்டிரா மாநிலத்திலுள்ள வார்தா என்னுமிடத்தில் மீண்டும் கண்டுபிடிக்கப்பட்டன.
## விளக்கம்
இந்த வகை பாம்புகள் நிறம் பொதுவாக கரும் பழுப்பு நிறத்தில் இருக்கும்.மஞ்சள் கோடுகள் தலையின் மேற்பகுதியில் இருந்து கழுத்துவரையிலும், கண்களின் மேற்பகுதிவரையிலும் நீண்டிருக்கும். வளர்ந்த பா்ம்புகளின் வால்11 செமீ (4¼ அங்குளம்) நீளமும் மொத்த நீளம்  78 செமீ (31 அங்குளம்) கொண்டவை 
## உணவு
இந்த பாம்புகளின் முதன்மை உணவு பறவைகளின் முட்டைகளும், ஊர்வனவுமே ஆகும். இதன் வாயமைப்பு முட்டைகளை உண்பதற்கேற்றவாறு அமைந்துள்ளது. இதன் தொண்டை விரிவடையக்கூடிய வகையில் இருப்பதால் தனது உடல் அளவைவிட மூன்று நான்கு அளவு பெரியதான முட்டைகளை விழுங்கிவிடும். கழுத்துப் பகுதில் உள்ள எலும்புகள் சற்றே நீளமாகி  உணவுக்குழாய்க்குள் சென்றுவிடுகின்றன, இதனால் விழுங்கப்பட்ட முட்டைகள்  உணவுக் குழாய்க்குள் உள்ள முள்போன்ற எலும்புகளால் உடைக்கப் படுகிறது. 

## மேற்கோள்கள்

பகுப்பு:பாம்புகள்
1699

**1699** (MDCXCIX) ஒரு வியாழக்கிழமையில் துவங்கிய ஒரு கிரிகோரியன் சாதாரண (நெட்டாண்டு அன்று) ஆகும். 10 நாட்கள் பின்தங்கிய பழைய ஜூலியன் நாட்காட்டியில் இது ஞாயிற்றுக்கிழமையில் ஆரம்பமானது. 

## நிகழ்வுகள்
* சனவரி 19 - பித்தானிய இராணுவம் ஆகக்கூடியது 7,000 'உள்ளூரில் பிறந்த' ஆண்களை மட்டுமே கொண்டிருக்கலாம் என இங்கிலாந்து நாடாளுமன்றம் அறிவித்தது.
* சனவரி 26 - வெனிசு குடியரசு, போலந்து-லித்துவேனியா பொதுநலவாயம், புனித உரோமைப் பேரரசு ஆகியன உதுமானியப் பேரரசுடன் அமைதி ஒப்பந்தத்தை ஏற்படுத்தின. உதுமானியர் வசமிருந்த திரான்சில்வானியா, சிலவோனியா, குரோவாசியா, அங்கேரி ஆகியன ஆஸ்திரியாவிடம் கொடுக்கப்பட்டன. உக்ரைனின் பெரும் பகுதி போலந்துக்குக் கொடுக்கப்பட்டது.
* மார்ச் 4 - செருமனியின் லூபெக் நகரில் இருந்து யூதர்கள் வெளியேற்றப்பட்டனர்.
* சூன் 14 - தோமசு சேவரி தனது முதலாவது விசையியக்கக் குழாயை இலண்டன் அரச கழகத்தில் இயக்கிக் காட்டினார்.
* டிசம்பர் 20 - உருசியாவில் புத்தாண்டு செப்டம்பர் 1 இல் இருந்து சனவரி 1 இற்கு மாற்றப்படுவதாக முதலாம் பீட்டர் அறிவித்தார்.

## பிறப்புகள்

## இறப்புகள்

## மேற்கோள்கள்

## 1699 நாற்காட்டி
சங்கரா அறிவியல் மற்றும் வணிகவியல் கல்லூரி

**சங்கரா அறிவியல் மற்றும் வணிகவியல் கல்லூரி** இந்தியாவின் தமிழ்நாட்டில் கோவை மாவட்டத்தின் சரவணம்பட்டியில் அமைந்துள்ள கல்லூரியாகும். இக்கல்லூரி கோவை பன்னாட்டு வானூர்தி நிலையத்தில் இருந்து 13 கிலோ மீட்டர் தொலைவில் அமைந்துள்ளது. இது, அகில இந்திய தொழில்நுட்பக் கல்விக் குழுவின் (AICTE) அனுமதியுடன் கோயம்புத்தூரில் உள்ள பாரதியார் பல்கலைக்கழகத்தின் இணைப்பு கல்லூரியாக விளங்கி வருகிறது.

## வரலாறு
சங்கரா கல்வி நிறுவனமானது, கோயம்புத்தூர் கல்வி மற்றும் பண்பாட்டு மைய அறக்கட்டளைக்கு சொந்தமானதாகும். இந்த அறக்கட்டளை டி. கே. பட்டாபிராமன் அவர்களால் 1982ஆம் ஆண்டில் நிறுவப்பட்டது. 

## அமைவிடம்
இக்கல்லூரி, கோவை சரவணம்பட்டி அருகே அசோகபுரத்தில் அமைந்துள்ளது. குமரகுரு பொறியியல் கல்லூரி, கேசிடி தொழில்நுட்ப பூங்கா ஆகிய கல்வி நிறுவனங்கள் இக்கல்லூரியின் அருகிலேயே அமைந்துள்ளன.

## வழங்கப்படும் படிப்புகள்
### அறிவியல் படிப்புகள்

### வணிகவியல் படிப்புகள்

## மேற்கோள்கள்

பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்‎
பகுப்பு:கோயம்புத்தூர் மாவட்டக் கலை மற்றும் அறிவியல் கல்லூரிகள்
பகுப்பு:பாரதியார் பல்கலைக்கழக இணைவுக்கல்லூரிகள்
தூளி முடிச்சு

**தூளி முடிச்சு** அல்லது **துணி முடிச்சு** (Sheet bend) என்பது ஒரு வகை முடிச்சாகும். ஒரே பருமனில் உள்ள அல்லது வேறுபட்ட பருமனில் காணப்படும் கயிறுகளை இணைக்க இக்கட்டு உதவுகின்றது. இக்கட்டு வளையக்கட்டுடன் ஒத்ததாகும். இக்கட்டினை விரைவாகவும் இறுக்கமாகவும் கட்டலாம். இக்கட்டு *நெசவாளியின் கட்டு* எனவும் அழைக்கப்படுகின்றது. முற்காலத்தில் நெசவாளிகள் தமது நெசவுப்பேட்டையில் அதிகமாக இக்கட்டைப் பயன்படுத்தியதால் இவ்வாறு இக்கட்டு அழைக்கப்படுகின்றது. பாய் மரக் கயிறுகளைக் கட்டுவதற்காகவும் இக்கட்டு பயன்படுத்தப்படுகின்றது. இதனால் *பெக்கட் கட்டு* எனவும்  இக்கட்டு அழைக்கப்படுகின்றது. எளிமையான இந்த முடிச்சானது *[[:en:Ashley_Book_of_Knots|ஆஸ்லி புக் ஆஃப் நாட்ஸ்]]* இல் முதன்மை முடிச்சுகளில் ஒன்றாகவும் குறிப்பிடப்பட்டுள்ளது.

## இவற்றையும் பார்க்க

* முடிச்சு
* முடிச்சுக்களின் பட்டியல்
* வளையக்கட்டு

## மேற்கோள்கள்
மக்னீசியம் உற்பத்தி செய்யும் நாடுகளின் பட்டியல்

**மக்னீசியம் உற்பத்தி செய்யும் நாடுகளின் பட்டியல்** *(List of countries by [[magnesium]] production')* என்ற இக்கட்டுரையில் அமெரிக்க புவியியல் அளவை அமைப்பின் தரவுகளின் படி 2013 ஆம் ஆண்டில் உற்பத்தி செய்யப்பட்ட மக்னீசியத்தின் அளவுகளின் அடிப்படையில் பட்டியல் தயாரிக்கப்பட்டுள்ளது..

## நாடுகள்

## மேற்கோள்கள்

பகுப்பு:மக்னீசியம்
மக்னீசியம்
சிலிக்கான் உற்பத்தி செய்யும் நாடுகளின் பட்டியல்

**சிலிக்கான் உற்பத்தி செய்யும் நாடுகளின் பட்டியல்** *(List of countries by [[silicon|silicon production]])* என்ற இப்பட்டியலில் அமெரிக்க புவியியல் அளவை அமைப்பின் தரவுகளின்படி 2011 ஆம் ஆண்டில் உற்பத்தி செய்யப்பட்ட சிலிக்கான் உற்பத்தியின் அடிப்படையில் இப்பட்டியல் தயாரிக்கப்பட்டுள்ளது.

## மேற்கோள்கள்

சிலிக்கான்
பகுப்பு:சிலிக்கான்
புளோரைட்டு உற்பத்தி செய்யும் நாடுகளின் பட்டியல்

**புளோரைட்டு உற்பத்தி செய்யும் நாடுகளின் பட்டியல்** *(List of countries by flourite production)* என்ற இப்பட்டியலில் பிரிட்டன் புவியியல் அளவை அமைப்பின் தரவுகளின்படி 2008   ஆம் ஆண்டில் உற்பத்தி செய்யப்பட்ட புளோரைட்டு உற்பத்தியின் அடிப்படையில் இப்பட்டியல் தயாரிக்கப்பட்டுள்ளது.
. 

## மேற்கோள்கள்

## வெளி இணைப்புகள்
*British Geological Survey complete list

		

புளோரைட்டு
பகுப்பு:புளோரைட்டு
கனிச்சிறகன்

**கனிச்சிறகன்** (*Euthalia aconthea*) வரியன் குடும்பத்தைச்சேர்ந்த நடுத்தரமான அளவிலான பட்டாம்பூச்சி. இது இந்தியாவிலும் தென்கிழக்காசியாவிலும் இருக்கிறது. பறக்கையில் இறக்கைகளை இறுக்கமாக அசைக்கும். சிலவேளை அப்படியே இறக்கையை அடிக்காமல் மிதந்து செல்லும்.

## தோற்றம்

ஆண் பூச்சிகள் பழுப்பாகவும் கரும்பழுப்பு நிறத்திலும் காணப்படும். முன்னிறகின் அடியில் இரு குறுக்குவெட்டுக் கோடுகள் கருப்பு நிறத்தில் இருக்கும். நடுவில் ஒரு கருப்பு வளையமும், இன்னொன்று வெளியிலும் இருக்கும். அதனையடுத்து ஒரு தட்டைவடிவ வளையமும் அவற்றினருகே மாலை போல 5 வெள்ளைப்புள்ளிகளும் காணப்படும்.

பெண்பூச்சி இதையொத்து இருந்தாலும் சற்று பச்சைமிகுந்தும் அடர்த்தியில்லாத பழுப்பு நிறத்திலும் இருக்கும். பென்பூச்சிகளின் இறக்கைகளின் கீழ்ப்புறத்தில் வெண்ணிற அடையாளக்குறிகல் மங்கலாகத்தெரியும். 

நெஞ்சுப்பகுதி திடமாகவும் விரிந்தும் இருக்கும். நீர்மமுறிஞ்சும் குழாய் வெளிர்பச்சையில் இருக்கும். இறக்கைகளின் விரிநிலையில் 68-70 மிமீ வரை இருக்கும்.

## நடத்தை
வேகமாகவும் தரையை ஒட்டியும் பறக்கும். இறக்கையை அதிகமாக அடிக்காமல் மிதந்து செல்லும். ஆண்டு முழுவதும் காணப்படும். சிறகைவிரித்து வெயில்காயும். கம்பளிப்புழுக்கள் மாந்தோப்புகளில் காணப்படும். மலர்த்தேனைக் காட்டிலும் அழுகிய பழஙச்சாறை விரும்புவதால் இப்பெயர்பெற்றது.

## வாழிடம்

தென்னிந்தியா முழுக்கவும், பாலை, இமயமலையின் உயரப்பகுதிகள் நீங்கலாக பிற பகுதிகளிலும், தொடர்ந்து மியன்மர், சுமாத்திரா வரை காணப்படுகின்றன.

## வாழ்க்கைப்பருவங்கள்

கூட்டுப்புழு பச்சையாகவும் நாற்கோணவடிவாகவும் இருக்கும். பெரும்பாலும் மாவிலைகளில் இருக்கும்.


Euthalia aconthea egg sec.jpg |முட்டை
Euthalia aconthea cat mango.jpg |கம்பளிப்புழு
Euthalia aconthea cat sec.jpg |கம்பளிப்புழு
Euthalia aconthea cat2 sec.jpg |கம்பளிப்புழு
Euthalia aconthea chrysalis sec.jpg |கூட்டுப்புழு
Common Baron female2.JPG|பச்சை உறிஞ்சான்
Euthalia aconthea ad sec.jpg |வண்ணத்துப்பூச்சி
Common baron female.JPG|பெண்பூச்சி


## கம்பளிப்புழு உணவு

கம்பளிப்புழுக்கள் முந்திரி, மா, பிராய மரங்களில் (*Streblus asper*) வாழும்.

## இவற்றையும் பார்க்கவும்
* வரியன்கள்
* தமிழ்நாட்டில் காணப்படும் பட்டாம்பூச்சிகளின் பட்டியல்

## குறிப்புகளும் மேற்கோள்களும்

* 

பகுப்பு:வரியன்கள் (பட்டாம்பூச்சிக்குடும்பம்)
வானியல் செயற்கைக்கோள்

**வானியல் செயற்கைக்கோள்** அல்லது **அசுட்ரோசாட்** (ASTROSAT) என்பது இந்தியாவின் இந்திய விண்வெளி ஆய்வு மையத்தால் (ஐ.எஸ்.ஆர்.ஓ) 28 செப்டம்பர் 2015 அன்று செலுத்தப்பட்ட வானியல் செயற்கைக்கோளாகும். இச்செயற்கைக்கோள் முனைய துணைக்கோள் ஏவுகலம் (பி.எஸ்.எல்.வி) ஏவூர்தி மூலம் செலுத்தப்பட்டது.

## திட்ட நோக்கம்
இத்திட்டத்தின் முக்கிய நோக்கங்கள்,
* விண்வெளியைத் துழாவி ஆராய்தல்
* பல் அலைநீளமுடைய ஒளிக்கதிர்களை உள்வாங்கி ஆராய்தல்
* விண்வெளியிலிருந்து வரும் குறுகியகால எக்ஸ் கதிர்களை ஆராய்தல்
* அண்டங்களில்இருந்து வெளிவரும் எக்ஸ் கதிர்களை ஆராய்தல்
* ஒழுங்கற்ற காலவெளியில் வரும் எக்ஸ் கதிர்களை

## தற்போதைய நிலை
ஸ்ரீஹரிகோட்டாவிலுள்ள சதீஷ் தவான் விண்வெளி மையத்திலிருந்து முனைய துணைக்கோள் ஏவுகலம் (பி.எஸ்.எல்.வி-சி30) ஏவுகலம் மூலம் இந்தச் செயற்கைக்கோள் செப்டம்பர் 28 2015 அன்று காலை 10 மணிக்கு ஏவப்பட்டது. ஏவுகலம் ஏவப்பட்ட 25 நிமிடங்களில் அசுட்ரோசாட் உள்ளிட்ட 7 செயற்கைக்கோள்களும் திட்டமிட்ட பாதைகளில் விடப்பட்டன.

## வெளி இணைப்புகள்
* ஐ.எஸ்.ஆர்.ஓ வலைத்தளம்  
## மேற்கோள்கள்

பகுப்பு:வானியல்
பகுப்பு:இந்திய விண்வெளித் திட்டங்கள்
பகுப்பு:இந்திய செயற்கைக்கோள்கள்
பகுப்பு:2015 இல் இந்தியா
கரும்பாறை பாலைவனம்

**கரும்பாறை பாலைவனம்** (*Black Rock Desert*) ஐக்கிய அமெரிக்காவின் நெவாடா மாநிலத்தின் வடபகுதியில் கிரேட் பேசின் பகுதியில் அமைந்துள்ள மிதவறட்சி நிலப்பகுதியாகும். இது எரிமலைக் குழம்பு மற்றும் வற்றும் பகுதிகளாலும் அடர்வனப் பகுதிகளையும் உள்ளடக்கியது. இங்கு பெய்யும் ஆண்டு சராசரி மழை  ஏறத்தாழ  ஆகும்.  நீர் வெளியேறாது அங்கேயே தங்கியிருப்பதால்  *தி கிரேட் பேசின் (*பெருங்கிண்ணம்) என்று அறியப்படும் இப்பகுதியில் நூற்றுக்கணக்கான மலைகள் காற்றாலும் சூரிய வெப்பத்தாலும் கூறு போடப்பட்டுள்ளன. அருமையான இயற்கை காட்சிகளும் வான்பரப்பையும் இங்கு காணவியலும். தொல் நிலப்பொதியியல் கூறுகளைக் காண இது மிகவும் விரும்பப்படுகின்றது. தவிரவும் இங்குதான் 19வது நூற்றாண்டில் கலிபோர்னியாவிற்கு குடிபெயர்ந்தவர்கள் சென்ற தடத்தைக் (*California Trail*) காணலாம்.  ஏவூர்திகளைச் செலுத்தும் ஆய்வுக்களமாகவும் **தரைப்பரப்பில்** மிக உயரிய வேக விரைவு ஊர்திகளை செலுத்தும் தடமாகவும் இது பயன்படுத்தப்படுகின்றது. இங்கு 1997இல் மிக அதிக வேகமாக மாக் 1.02  எட்டப்பட்டுள்ளது.  இங்குதான் ஆண்டுதோறும்  எரியும் மனிதன் விழா நடைபெறுகின்றது.

## மேற்சான்றுகள்

பகுப்பு:அமெரிக்கப் பாலைவனங்கள்
பகுப்பு:நெவாடா
சிப்கோ இயக்கம்

**சிப்கோ இயக்கம்** (*Chipko movement*) சூழல் காப்பிற்கு ஆதரமாக காடுகளைக் காக்கும் இயக்கம். மரங்களை வெட்ட வருவோரைத் தடுத்து மரங்களைக் கட்டித் தழுவியபடி காக்கும் முயற்சியில் மக்கள் ஈடுபட்டதனால், இதற்கு சிப்கோ அந்தோலன் (CHIPKO ANDOLAN) என்று பெயர்.

## தொடக்கம்
இவ்வியக்கத்தை தோற்றுவித்தவர் ஜாம்போஜி என்னும் ராஜபுத்திரர் ஆவார். ராஜஸ்தான் மாநிலத்தில், நாகார் மாவட்டத்தில் உள்ள பிப்பசார் கிராமத்தில் வாழ்ந்த வசதிமிக்க செல்வந்தர் ஜாம்போஜி. திருமணம் செய்து கொள்ளாது வாழ்ந்த இவர் உயிரினங்கள் அனைத்தின் மீதும் அன்பும் கருணையும் காட்டி வாழ்ந்தவர். ஜாம்போஜிக்கு 25 வயதான போது மழைவளம் குன்றி அவர் கிராமம் பஞ்சத்தால் பாதிக்கப்பட்டது. மக்கள் கெஜ்ரி மரங்களை விறகுக்காக வெட்டி விற்று பிழைத்தனர். இறைச்சிக்காக சின்காரா என்னும் பாலைவன மான், வெளிமான் போன்ற மான்களை வேட்டையாடினர். இதனை கண்டு வருந்திய ஜாம்போஜி அதற்கு மாற்றுக் காண முயன்றார். இயற்கையை அழிக்காமல், இயற்கையோடு இணைந்து வாழும் வாழ்க்கைக்கு மக்களை தயார்ப்படுத்தினார்.

## தோற்றம்
கி.பி. 1524ல் அவர் பிஷ்னாய் அமைப்பைத் தோற்றுவித்தார். அதற்கான 29கோட்பாடுகளை வகுத்தளித்தார். பிஷ்னாய் என்றால் கோட்பாடுகளைபின் பற்றுபவர்கள் என்று பொருள். இதற்காக தன் செல்வங்களை முழுமையாக செலவளித்தார். அனைவரும் அவரது கட்டளைக்கு இணங்கி செயல்பட்டனர்.

## கோட்பாடுகள்
29  கோட்பாடுகளில் 8 கோட்பாடுகள் உயிரியப் பன்மையைப் (diversity) பாதுகாப்பதற்கும், பண்ணைகளில் வளர்க்கும் விலங்குகளைக் காப்பதற்கும் முக்கியத்துவம் அளித்தன. இதனால் மரங்கள் வெட்டப்படாது காக்கப்பட்டன. விலங்குகள் பேணப்பட்டன. உணவுக்கென காய்கறிகளை விளைத்து கொண்ட மக்கள் குடிப்பழக்கத்தையும் , புகைப்பிடித்தலையும் தவிர்த்தனர்.

இறந்த பிறகு சடலங்களை எரிப்பது சூழலுக்கு தீங்களிப்பது என்பதால் புதைக்கும் போக்கும் அவர்களிடத்தில் நிலவின. சடலங்களை புதைப்பதால் மரங்கள் வெட்டப்படுவதும் தவிர்க்கப்பட்டது.

### பிஷ்னாய் மக்கள் வாழும் பகுதிகள்
காலப்போக்கில் பிஷ்னாய்ப் பிரிவினர் இந்தியாவின் பலபகுதிகளில் பரவினர். ராஜஸ்தானின் மேற்கு பகுதியிலும், பஞ்சாப், ஹரியானா, உத்ராஞ்ஜல் பகுதியிலும் தற்போது வாழ்ந்து வருகின்றனர்.

## மேற்கோள்கள்

## வெளியிணைப்புகள்
* சிப்கோ இயக்கம்

பகுப்பு:இயக்கங்கள்
பகுப்பு:சூழலியல் அமைப்புகள்
பகுப்பு:இந்தியாவில் உள்ள அரசு சார்பற்ற அமைப்புகள்
பகுப்பு:சமோலி மாவட்டம்
கங்கை செயல் திட்டம்

**கங்கை செயல்திட்டம்** (*Ganga Action Plan GAP*) என்பது கங்கை ஆற்றினைத் சுத்தப்படுத்துவதற்காக 1986 இல் அன்றைய பிரதமர் ராஜீவ் காந்தியால் கொண்டுவரப்பட்ட திட்டம். இத்திட்டத்தின்கீழ்  9017&nbsp;மில்லியன் ரூபாய் செலவு செய்த பின்னரும்கூட கங்கையை மாசற்றதாக்க எடுத்துக்கொள்ளப்பட்ட முயற்கள் வெற்றியடையவில்லை. அதனால் மார்ச் 31, 2000 இல் இத்திட்டம் கைவிடப்பட்டது.

கங்கை நதி நீரினைத் தூய்மைப்படுத்தும் திட்டமாகப் பல கோடி ரூபாய் மதிப்பீட்டில் ஐநாவின் யு.என்.இ.பி துணையுடன் உருவானதாகும்.    

மாசுச் சுமையைக் குறைத்து, சுயபராமரிப்பின் கீழ் சாக்கடை நீர் சுத்திகரிப்பு நிலையங்களைத் தோற்றுவித்துக் கங்கை நீரின் தரத்தை மேம்படுத்துவதே இத்திட்டத்தின் முக்கிய நோக்கமாகும்.

## செயற்திட்டம்
கங்கை செயல்திட்டம் இரண்டு கட்டங்களாக நிறைவேற்றப்பட்டன.

### முதல் கட்டம்
முதற்கட்டமாக கீழுள்ள எண்வகைப்பணிகள் மேற்கொள்ளப்பட்டன:
#ஏற்கனவே உள்ள சாக்கடை நீர் சுத்திகரிப்பு நிலையங்களை புதுப்பித்தல்
#சாக்கடை நீரைக் குறுக்கிட்டுத் தடுக்கும் சாதனங்கள் மற்றும் சாக்கடைக் குழாய்களை அமைத்தல்
#ஏற்கனவே உள்ள முக்கிய சாக்கடை நீர்க் குழாய்களைப் புதுப்பித்தல்
#கங்கை நதிக்குள் விடப்பட்ட எடுக்கப்படாத மனிதச் சடலங்கள் மற்றும் கால்நடைச் சடலங்களை நீர் வாழ் முதலைகளும் ஆமைகளும், உணவாக்கி  கொள்ளும் விதத்தில் உயிரியப் பாதுகாப்பு நடவடிக்கைகளை மேற்கொள்ளுதல்.
#குறைந்த செலவில் அடிப்படை சுகாதார வசதிகளை ஏற்படுத்துதல்
#குறுமணல் குவிப்பு, மணல் அரிப்பைத் தடுக்கும் விதமாக நதியோரங்களில் கட்டடங்கள் கட்டுதல், காடுகள் வளர்த்தல்
#முறைப்படுத்தும் நிறுவனங்களுடன் இணைந்து முழுமையான ஒத்துழைப்பு நல்கி தொழிலக மாசினை கட்டுப்படுத்துதல்
#குறிப்பிட்ட கால இடைவெளிகளில் நதிநீரின் தரத்தினை மதிப்பீடு செய்தல்

### இரண்டாவது கட்டம்
இரண்டாவது கட்டம் நால்வகை செயல்பாடுகள் கொண்டது.
#UASB ( Upflow Anacrobic Sludge Blanket) தொழில்நுட்ப உதவியுடன் சாக்கடை நீரைச் சுத்திகரித்தல்.
#யமுனை, கோமதி, தாமோதர் போன்ற கங்கை நதியின் மூன்று துணை நதிகளைத் தூய்மைப்படுத்துதல்
#முதல் கட்டத்தில் நிறைவுபெறாத திட்டங்களைப் பூர்த்தி செய்தல்.
#நதி நீர்த் தரச் சோதனை நிலையங்களை ஏற்படுத்துதல்.

## ஒதுக்கீடு செய்யப்பட்ட தொகை
முதல் கட்டத்தினைச் செயற்படுத்துவதற்கு ரூ 342.49 கோடி ஒதுக்கீடு செய்யப்பட்டது. திட்டமிடப்பட்ட 261 திட்டங்களில் 237 மட்டுமே முழுமை செய்யப்பட்டன. எனினும் இத்திட்டம் தோல்வி தழுவியது. 

இத்திட்டத்தினால் கங்கை நதித் தூய்மையோ சாக்கடைக் கலப்புக் குறைப்போ நிகழவில்லை. செலவழித்ததும் பலன் இல்லை என்பதால் இரண்டாம் கட்டத்திற்கு ஒதுக்கீடு செய்யப்பட்ட ரூ 421 கோடியை வழங்க உச்ச நீதிமன்றத்தால் தடை விதிக்கப்பட்டது. 

தோல்விக்கு காரணம்: நேர்மையற்ற அதிகாரிகள், மாநில அரசுகளின் பொறுப்பற்ற தன்மை, மின் சக்தி விநியோகத்தில் ஒழுங்கற்ற தன்மை, நாளும் பெருகும் சாக்கடை நீர் வரத்து முதலிய காரணங்களால் இத்திட்டம் தோல்வியடைந்தது.

## மேற்கோள்கள்

## வெளியிணைப்புகள்
*GANGA ACTION PLAN, மத்தியப் பிரதேச மாசுக் கட்டுப்பாடு வாரியம்
*Ganga Action Plan-A critical analysis
*http://www.ibaradio.org/India/ganga/radio/radio2/sd3.htm
*http://planningcommission.nic.in/reports/E_F/Gangaactionplan.pdf  REPORT ON UTILISATION OF FUNDS AND ASSETS CREATED THROUGH GANGA ACTION PLAN IN STATES UNDER GAP, A Report Prepared for the Supreme Court by Environment & Forests Division and Water Resources Division Planning Commission Government of India May, 2009

பகுப்பு:இந்திய அரசுத் திட்டங்கள்
B

thumb|Bஇன் வளைந்த வடிவங்களை எழுதும் முறை

**B** (**பீ**) என்பது புதிய ஆங்கில நெடுங்கணக்கிலும் சீர்தரத்துக்கான அனைத்துலக நிறுவன அடிப்படை இலத்தீன் நெடுங்கணக்கிலும் இரண்டாவது எழுத்து ஆகும். 

## கணிதத்திலும் அறிவியலிலும்

வடிவவியலில், கோட்டுத்துண்டங்கள், கோடுகள் முதலியவற்றைக் குறிப்பதற்கு A, B, C முதலிய ஆங்கிலப் பேரெழுத்துகள் பயன்படுத்தப்படும். வழமையான குறிப்பீட்டில், ABC என்ற ஒரு முக்கோணியின் ஒரு கோணம் B பேரெழுத்தாலும் அதற்கெதிரான பக்கம் b சிற்றெழுத்தாலும் குறிக்கப்படும்.

வேதியியலில், போரனின் குறியீடு B ஆகும்.

## மேற்கோள்கள்

பகுப்பு:இலத்தீன்
மெத்தில் அசைடு

**மெத்தில் அசைடு** *(Methyl azide)* என்பது CH3N3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சகப்பிணைப்பு மூலக்கூறான இச்சேர்மம் ஐதரசோயிக் அமிலம் மற்றும் பிற ஆல்கைல் அசைடுகளுடன் தொடர்புடையது ஆகும்.
 
சோடியம் அசைடை மெத்திலேற்றம் செய்து மெத்தில் அசைடு தயாரிக்கப்படுகிறது. முதன்முதலில் 1905 ஆம் ஆண்டில் தொகுப்பு முறையில் இது தயாரிக்கப்பட்டது. இச்சேர்மம் முதல்நிலை வினைவகையில் சிதைவடைகிறது.:

:CH3N3 → CH3N + N2

அண்டம் சார்ந்த அண்டக்கதிர்கள் மற்றும் ஒளியன்கள் மூலம், விண்மீனிடை பனிப்படலத்தில் சமநிலையற்ற தொகுப்பு வினைகள் நிகழ மெத்தில் அசைடு முன்னோடியாக இருந்திருக்கலாம். இவ்வினைகள் வழியாகவே வாழ்வுக்கு முன்னான மூலக்கூறுகள் தோன்றியிருக்கலாம் என்று கருதப்படுகிறது.
## பாதுகாப்பு
சுற்றுப்புற வெப்பநிலையில் மெத்தில் அசைடு  நிலைப்புத் தன்மையுடன் இயல்பாக உள்ளது ஆனால் வெப்பப்படுத்தும் போது  இது வெடிக்கும் இயல்புடையது.  பாதரசம் இதனுடன் இணைந்திருக்க நேரிட்டால் சிறு அதிர்ச்சி மற்றும் தீப்பொறிக்கு உணர்திறன் அதிகரித்து வெடித்துவிடும் அபாயம் அதிகரிக்கிறது. ( இருமெத்தில் மலோனேட்டு + சோடியம் மெத்திலேட்டு), பாதரசம், மெத்தனால், சோடியம் அசைடு, இருமெத்தில் சல்பேட்டு, சோடியம் ஐதராக்சைடு, ஐதரசன் அசைடு ஆகியனவற்றுடன் ஒவ்வாத்தன்மையைக் கொண்டிருக்கிறது. சிதைவடைவதற்காக சூடுபடுத்தும் போது NOx நச்சுப் புகையாக சிதைகிறது.

## மேற்கோள்கள்

## வெளி இணைப்புகள்
* 
* 

பகுப்பு:கரிம அசைடுகள்
பகுப்பு:வெடிக்கும் வேதிப்பொருட்கள்
குளோரின் அசைடு

**குளோரின் அசைடு** *(Chlorine azide)* என்பது ClN3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். 1908 ஆம் ஆண்டில் பிரைடெரிக் ராசுசிக் என்ற செருமன் நாட்டைச் சேர்ந்த வேதியியலாளர் இதனைக் கண்டறிந்தார்.  நிலைப்புத் தன்மையற்ற சேர்மம் என்பதற்கு பெயர்போன சேர்மம் அடர்த்தியான குளோரின் அசைடு ஆகும். எந்த வெப்பநிலையிலும் தன்னிச்சையாக வெடிக்கும் தன்மை இதற்கு உண்டு.

## தயாரிப்பு
வெள்ளி அசைடின் மீது குளோரின் வாயுவைச் செலுத்துவதால் அல்லது சோடியம் ஐப்போகுளோரைட்டு மற்றும் சோடியம் அசைடு கலந்த கரைசலில் அசிட்டிக் அமிலத்தைச் சேர்த்து குளோரின் அசைடு தயாரிக்கப்படுகிறது.

அமோனியாவுடன் சேர்க்கப்படும் பொழுது ஒன்று அல்லது பல வாய்ப்புள்ள மூன்று அசைனமீன்களில், NH2N3, NH(N3)2, மற்றும் N(N3)3 ஒன்றாக உருவாகலாம் என்று கருதப்படுகிறது.

## வெடிக்கும் தன்மை
குளோரின் அசைடு அதிக உணர்திறன் மிக்கச் சேர்மம் ஆகும். எனவே இது எளிமையாக வெடிக்கும் தன்மை கொண்டுள்ளது. சிலசமயங்களில் ஏற்ற தூண்டுதல் ஏதுமின்றியும் வெடிக்க நேரிடலாம். எனவே இதை வணிகரீதியாக உபயோகப்படுத்துவதில் சிக்கல் ஏற்படுவதால் முதலில் கரைசலாக நீர்த்துப் போகச் செய்த பின்னரே பயன்படுத்த இயலும். 1,3- பியூட்டா டையீன், ஈத்தேன், எத்தீன்,  மீத்தேன், புரொப்பேன், பாசுபரசு, வெள்ளி அசைடு, சோடியம் முதலியனவற்றுடன் வினைபுரியும் போது குளோரின் அசைடு வெடிக்கும் இயல்புடனேயே வினைப்படுகிறது. அமிலங்களுடன் வினைபுரிய நேர்ந்தால் குளோரின் அசைடு சிதைவடைந்து நச்சு மற்றும் அரிக்கும் தன்மையுள்ள வாயுவான ஐதரசன் குளோரைடு வாயுவை வெளியிடுகிறது.
## இடப்பெயர்ச்சி முறைப்படுத்தல்
குளோரின் அசைடை கப்பல் போக்குவரத்து மூலம் கொண்டு செல்வதை அமெரிக்க போக்குவரத்துத் துறை கட்டுப்படுத்துகிறது.

## மேற்கோள்கள்

## புற இணைப்புகள்
*

பகுப்பு:அசிடோ சேர்மங்கள்
பகுப்பு:வெடிக்கும் வேதிப்பொருட்கள்
பகுப்பு:கனிம வேதியியல் சேர்மங்கள்
விநாயகர் சிற்பம் (பூதவராயர் குளம்)

**விநாயகர் சிற்பம் (பூதராயர் குளம்)**, நல்லூரில், தற்போது சட்டநாதர் சிவன் கோயில் அமைந்திருக்கும் இடத்துக்கு அண்மையில் உள்ள பூதவராயர் குளத்தை ஆழமாக்கும் முயற்சியின்போது 1957ம் ஆண்டில் கண்டெடுக்கப்பட்ட பல கருங்கற் சிலைகளுள் ஒன்று. இது 14ம் நூற்றாண்டுக் காலப் பகுதியைச் சேர்ந்த பிற்காலப் பாண்டியர் கலைப்பாணியில் அமைந்த சிற்பமாக அடையாளம் காணப்பட்டுள்ளது. யாழ்ப்பாணத்தைச் சேர்ந்த ஏதோவொரு கோயிலில் இருந்த இச்சிலையைப் போர்த்துக்கேயரிடம் இருந்து பாதுகாப்பதற்காக இவ்விடத்தில் புதைத்திருக்கலாம் எனக் கருதப்படுகிறது. இது இப்போது யாழ்ப்பாண அருங்காட்சியகத்தில் உள்ளது.

## அமைப்பு
வலதுகாலை நிலைக்குத்தாகவும், இடதுகாலைக் குறுக்காகவும் மடித்தபடி இருக்கும் நிலையில் இச்சிற்பம் உள்ளது. நான்கு கைகளைக்கொண்ட இவ்வுருவத்தில் வலது முன்கையில் உடைத்தெடுக்கப்பட்ட ஒருபக்கத் தந்தத்தையும், இடது முன்கை மோத்கத்தையும் தாங்கியபடி காணப்படுகின்றன. பின்புற வலது கையில் பரிசும், இடது கையில் பாசமும் உள்ளன. இவ்விநாயகரின் முடியமைப்பும், அணிந்திருக்கும் அணிகலன்களும், இச்சிற்பம் பிற்காலப் பாண்டியர்காலப் பாணியில் இருப்பதாக கிருஷ்ணராஜா கூறுகிறார்.

## மேற்கோள்கள்

## உசாத்துணைகள்
* கிருஷ்ணராஜா, செல்லையா., *சிற்பக்கலைமரபுகள் மற்றும் குளங்களின் பெயர்களினூடாக அறியப்படும் நல்லூரின் பண்பாடு*, சிங்கை ஆரம் பிரதேச மலர், நல்லூர்ப் பிரதேச செயலக கலாச்சாரப் பேரவை, நல்லூர், 2015. பக். 149-167.
பகுப்பு:யாழ்ப்பாணத் தொல்லியல்

## இவற்றையும் பார்க்கவும்
* குடியேற்றவாதக் காலத்துக்கு முந்திய யாழ்ப்பாணச் சிற்பங்கள்

பகுப்பு:யாழ்ப்பாணத் தொல்லியல்
இமயமலை நியூட்

**இமயமலை நியூட்** (Himalayan newt ) என்பது இந்தியாவில் தென்படும் ஒரே வகை சாலமாண்டர் ஆகும். இவை  இந்தியத் துணைக்கண்டம் மற்றும் தென்கிழக்கு ஆசியாவில் காணப்படுகின்றன.
## விளக்கம்
இவை பழுப்பு நிறத்தில் காணப்படுகின்றன.  20 செமீ நீளம்வரை வளரக்கூடியவை. இதன் நாக்கு சிறியது இதன் பற்கள் சாய்ந்த வரிசையில் அமைந்து வாயின் முன்பக்கமாக சந்திக்கும் வகையில் அமைந்துள்ளது. இதன் மண்டை ஓடு  தடித்த எலும்புகளால் ஆனவை.இவற்றிற்கு கால்களில்  ஐந்து விரல்கள் கொண்டுள்ளன.இதன் தட்டையான வால்  இவை நன்கு நீந்த உதவுகின்றன.
## உணவு
இவை சிலந்தி, புழுக்கள், தேள், மெல்லுடலிகள் போன்ற பூச்சிகளை உண்டு வாழ்கின்றன.
## நில எல்லை
இவை சீனாவின் யுன்னான் மலைகள், சிக்கிம், மணிப்பூர், வடக்கு பர்மா  வடக்கு மற்றும் கிழக்கு வடக்கு தாய்லாந்து. இந்தியவின் டார்ஜிலிங் ஆகிய இடங்களில் காணப்படுகின்றது. இது வியட்நாமில் அழிந்து இருக்கலாம் என கருநப்படுகிறது.
## மேற்கோள்கள்

பகுப்பு:நிலநீர் வாழிகள்
அம்மன் சிலை (யமுனாரி)

**அம்மன் சிலை (யமுனாரி)**, நல்லூரில், சங்கிலித்தோப்புப் பகுதியில் உள்ள வரலாற்று முக்கியத்துவம் கொண்ட யமுனாரிக் குளத்தை ஆழமாக்கும் முயற்சியின்போது கண்டெடுக்கப்பட்ட மரத்தாலான சிலை ஆகும். இது பிற்பட்ட காலத்தைச் சேர்ந்ததாகக் கருதப்படுகிறது. யாழ்ப்பாணத்தைச் சேர்ந்த ஏதோவொரு கோயிலில் இருந்த இச்சிலையைப் போர்த்துக்கேயரிடம் இருந்து பாதுகாப்பதற்காக இக்குளத்தில் போட்டு மறைத்திருக்கலாம் அல்லது சேதமுற்றதால் வழிபாட்டுக்கு எற்றதல்ல என்னும் காரணத்தால் இக்குளத்தில் போட்டிருக்கலாம் எனக் கருதப்படுகிறது. இது இப்போது யாழ்ப்பாண அருங்காட்சியகத்தில் உள்ளது.

## அமைப்பு
இலுப்பை மரத்தில் செய்யப்பட்டுள்ள இச்சிலை, மரப் பீடத்தில் நிற்கும் நிலையில் காணப்படுகிறது. நான்கு கைகளைக் கொண்ட இவ்வம்மன் சிலையின் பின்புறத்து வலது கையில் பாசம் அல்லது உருத்திராக்கமும், இடது கையில் தாமரை மொட்டும் காணப்படுகின்றன. முன் வலது கை அபயம் அளிக்கும் நிலையிலும் இடது கை வரத ஹஸ்தமாகவும் உள்ளன.

## மேற்கோள்கள்

## உசாத்துணைகள்
* கிருஷ்ணராஜா, செல்லையா., *சிற்பக்கலைமரபுகள் மற்றும் குளங்களின் பெயர்களினூடாக அறியப்படும் நல்லூரின் பண்பாடு*, சிங்கை ஆரம் பிரதேச மலர், நல்லூர்ப் பிரதேச செயலக கலாச்சாரப் பேரவை, நல்லூர், 2015. பக். 149-167.
பகுப்பு:யாழ்ப்பாணத் தொல்லியல்

## இவற்றையும் பார்க்கவும்
* குடியேற்றவாதக் காலத்துக்கு முந்திய யாழ்ப்பாணச் சிற்பங்கள்

பகுப்பு:யாழ்ப்பாணத் தொல்லியல்
ஞா. கிருஷ்ணபிள்ளை

**ஞானமுத்து கிருஷ்ணபிள்ளை** ("Gnanamuttu Krishnapillai") (வெள்ளிமலை) இலங்கைத் தமிழ் அரசியல்வாதியும், மாகாண சபை உறுப்பினரும், முன்னாள் நாடாளுமன்ற உறுப்பினரும் ஆவார்.

கிருஷ்ணபிள்ளை 2001 நாடாளுமன்றத் தேர்தலில் தமிழ்த் தேசியக் கூட்டமைப்பு வேட்பாளராக மட்டக்களப்பு மாவட்டத்தில் போட்டியிட்டு 20,675 விருப்பு வாக்குகள் பெற்று நாடாளுமன்றத்திற்குத் தெரிவு செய்யப்பட்டார். 2004, 2010 தேர்தல்களில் இவர் போட்டியிடவில்லை. 2012 மாகானசபைத் தேர்தலில் ததேகூ வேட்பாளராக மட்டக்களப்பு மாவட்டத்தில் போட்டியிட்டு கிழக்கு மாகாண சபை உறுப்பினராகத் தெரிவு செய்யப்பட்டார். சில நாட்களின் பின்னர் கிருஷ்ணபிள்ளை உட்படக்  கூட்டமைப்பின் சில உறுப்பினர்கள் அச்சுறுத்தப்பட்டு ஐக்கிய மக்கள் சுதந்திரக் கூட்டணியில் சேர வற்புறுத்தப்பட்டார்கள். ஆனாலும், எவரும் சேரவில்லை. கிருஷ்ணபிள்ளை 2012 செப்டம்பர் 28 இல் கூட்டமைப்பின் தலைவர் இரா. சம்பந்தன் முன்னிலையில் பதவியேற்றுக் கொண்டனர்.

## மேற்கோள்கள்

பகுப்பு:இலங்கைத் தமிழ்க் காங்கிரசுக் கட்சி அரசியல்வாதிகள்
பகுப்பு:வாழும் மக்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:கிழக்கு மாகாண சபை உறுப்பினர்கள்
பகுப்பு:மட்டக்களப்பு மாவட்ட நபர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:தமிழர் விடுதலைக் கூட்டணி அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
வளையக்கட்டு

**வளையக்கட்டு** (Bowline) என்பது  ஒரு வகை முடிச்சாகும். இம்முடிச்சு நழுவாத ஒரு வளையத்தினைக் கொண்டதாக அமைகின்றது.
இம்முடிச்சினை இலகுவாக இறுக்கவும் தளர்த்தவும் முடியும். இம்முடிச்சு மிகவும் பயனுள்ளதாக அமைவதனால் முடிச்சுக்களின் அரசனாக 
வர்ணிக்கப்படுகின்றது. கடல் வழிகளில் பயன்படுத்தப்படும் முளைத்தும்புக் குழைச்சு, படி முடிச்சு போன்றவற்றிற்கு இம்முடிச்சே அடிப்படையாக அமைகின்றது.

## வெளி இணைப்புகள்
* Video of the Lightning Method
* Mark Gommers: An Analysis of Bowlines In-depth review of the bowline and its variants.
* YouTube animation of a Bowline knot

பகுப்பு:முடிச்சுகள்
மலபார் மரத்தேரை

**மலபார் மரத்தேரை**  (Malabar tree toad) என்பது ஒரு தேரை ஆகும். இது இந்தியாவின் கோவா மாநிலத்துக்கு தெற்கில் உள்ள மேற்குத் தொடர்ச்சி மலையில் உள்ள காடுகளில்,  ஈரமான மரப் பொந்துகள்,  நீர்நிலைகளுக்கு அருகில் உள்ள  செடிகளின் இலைகளில் காணப்படுகிறது.
## விளக்கம்
இந்த நடுத்தர அளவிலான தேரையாகும். இதற்கு கரு நிற கணுக்கணுவான உடலும், தோலிழை கொண்ட விரல்களும் கொண்டிருக்கும்.பொதுவாக, பெண் தேரைகள் ஆண் தேரைகளைவிட  பெரியதாக இருக்கும். வளர்ந்த தேரைகள்  3.6-3.85 செ நீளம்வரை வளரும்.
## பழக்கவழக்கம்
இந்த வகை இனங்கள் மரத்தை வாழ்விடங்களாக கொண்ட வாழ்வதாக அறியப்படுகிறது, பெரியவை இலைக் குப்பைகளில் காணப்படும். ஆனால் இரவில் மரங்களில் ஏறும். இவை மேற்கு தொடர்ச்சி மலையின் காடுகளில் 250 - 1000 மீட்டர் உயரத்தில் நீரோடைகள் உள்ள இடங்களில் காணப்படும். 
## குறிப்புகள்

பகுப்பு:தவளைகள்
பகுப்பு:மேற்குத் தொடர்ச்சி மலையின் அக இட விலங்குகள்